DITSHWANTSHO tsa Paradaise tse di tshwanang le se se mo tsebeng e e kafa ntle ya makasine ono, di kgatlha batho ba ba tshelelang mo lehumeng. Banyalani ba ntlha, Adame le Efa ba ne ba tshela mo paradaiseng. Legae la bone e ne e le tshingwana ya Edene. (Genesise 2:7-23) Le fa Paradaise eo e sa tlhole e le teng, go dumela mo paradaiseng e e tlang—lefatshe le lesha le le se nang lehuma—ga se toro fela. Go theilwe ka botlalo mo ditsholofetsong tse di mo Baebeleng. 6 Bontsi jwa bakaulengwe le bokgaitsadi ba rona ba re ba ipela thata fa bagolwane ba bontsha gore ba a ba kgatlhegela. Tsela nngwe ya konokono e bagolwane ba ka dirang seo ka yone ke ka go etsa sekao sa ga Dafide, Elihu le Jesu. (Bala 2 Samuele 9:6; Jobe 33:1; Luke 19:5.) Mongwe le mongwe wa batlhanka bano ba ga Jehofa o ne a bontsha go kgatlhegela ba bangwe ka go ba bitsa ka maina a bone. Paulo le ene o ne a bona botlhokwa jwa go gopola maina a badumedimmogo le ene le go a dirisa. O ne a konela lengwe la makwalo a gagwe ka go dumedisa bakaulengwe le bokgaitsadi ba ba fetang 25 ka maina go akaretsa Peresise, kgaitsadi wa Mokeresete yo Paulo a neng a bua jaana ka ene: “Dumedisang Peresise moratwa wa rona.”—Bar. 16:3-15.